กรมการข้าว นำโรงเรียนเป็นศูนย์กลางในการเรียนรู้เรื่องข้าวและการทำนา ปูทางเด็กนักเรียน เป็น Smart Farmer ได้อย่างภาคภูมิใจในอนาคต
กรมการข้าวดันโรงเรียนเป็นศูนย์กลางในการเรียนรู้เรื่องข้าวและการทำนา ดึงเด็กนักเรียนสนในวิถีชาวนามีโอกาสฝึกประสบการณ์ ปูทางเป็น Smart Farmer ได้อย่างภาคภูมิใจในอนาคตกรมการข้าว นำโรงเรียนเป็นศูนย์กลางในการเรียนรู้เรื่องข้าวและการทำนา ปูทางเด็กนักเรียน เป็น Smart Farmer ได้อย่างภาคภูมิใจในอนาคตนางสาวนนทิชา วรรณสว่าง รองอธิบดีกรมการข้าว ในฐานะโฆษกกรมการข้าว กล่าวถึงการส่งเสริมกิจกรรมศูนย์เรียนรู้เรื่องข้าวในโรงเรียน เพื่อถ่ายทอดความรู้ด้านการปลูกข้าวสำหรับนักเรียน ครู อาจารย์ ให้เห็นความสำคัญของข้าวและชาวนา พร้อมยกย่องเชิดชูเกียรติชาวนาให้เป็นผู้ที่มีความสำคัญต่อวิถีชีวิตคนไทย ส่งผลให้เยาวชน บุตรหลานชาวนาเกิดความรัก หวงแหน และพร้อมที่จะสืบทอดอาชีพการทำนาต่อไปด้วยความภาคภูมิใจ โดยให้โรงเรียนเป็นศูนย์กลางในการเรียนรู้เรื่องข้าวและการทำนา มีการให้ความรู้ตั้งแต่กระบวนการก่อนปลูกจนถึงเก็บเกี่ยว มุ่งเน้นให้นักเรียนมีการฝึกปฏิบัติจริงด้วยตนเอง รวมทั้งมีการเรียนรู้เรื่องวัฒนธรรมประเพณีและภูมิปัญญาท้องถิ่นตามช่วงระยะเวลาการเจริญเติบโตของข้าว ส่งผลให้นักเรียนได้รับรู้ถึงความยากลำบากในการทำนา และมีทัศนคติที่ดีต่อข้าวและชาวนาสำหรับพื้นที่ดำเนินการจะเป็นแปลงนาของโรงเรียนที่คัดเลือก หรือเป็นแปลงนาใกล้เคียงกับพื้นที่นาแปลงใหญ่เพื่อให้เด็กนักเรียนในโรงเรียนสะดวกในการทำกิจกรรมศูนย์เรียนรู้เรื่องข้าวในโรงเรียน ด้วยความเต็มใจ อาทิ การสอนให้เรียนรู้การทำนาทุกขั้นตอนตั้งแต่ปลูกข้าว ดูแล เก็บเกี่ยว ตาก จนกระทั่งสีแปรรูปเป็นข้าวสาร แพ็คและจำหน่ายเอง ซึ่งนักเรียนที่ได้ทำกิจกรรมเหล่านี้สามารถพัฒนาไปสู่การเป็น Young Smart Farmer และไปสู่การเป็น Smart Farmer ได้ในอนาคต